***KÚPNA ZMLUVA***

*uzavretá podľa zákona č. 40/1964 Zb. (ďalej len Občiansky zákonník), v znení neskorších právnych predpisov*

*(ďalej len „zmluva“)*

*medzi zmluvnými stranami:*

*obchodné meno:* ***Obec Vrakúň***

*sídlo: Nám. sv. Štefana 474/1, 930 25 Vrakúň*

*IČO: 00305821*

*DIČ: 2021139835*

*Bankové spojenie: VÚB, a.s., pobočka Dunajská Streda*

*Číslo účtu: 922626122/0200*

*zastúpené Ing. Ákos Horváth, starostom Obce Vrakúň*

*(ďalej len* ***„predávajúci“****)*

*a*

*meno a priezvisko:* ***Tamás Grábics***

*rodený: Grábics*

*trvalý pobyt: Ikva út 36, 9024 Győr, Maďarská republika*

*dátum narodenia: 11.01.1977*

*štátna príslušnosť: občan Maďarskej republiky, ženatý*

*a manželka*

*meno a priezvisko:* ***Ing****.* ***Judit Grábics***

*rodená: Balaskóová*

*trvalý pobyt: Nová Ves 2223/22, 929 01 Dunajská Streda*

*dátum narodenia: 21.01.1981*

*rodné číslo: 815121/6920*

*štátna príslušnosť: občianka Slovenskej republiky, vydatá*

*(ďalej len* ***„kupujúci“****)*

*(kupujúci a predávajúci spoločne, ďalej tiež ako „****zmluvné strany****“)*

*Zmluvné strany sa slobodne a vážne dohodli v zmysle ustanovení § 588 a nasl. Občianskeho zákonníka v znení neskorších právnych predpisov na uzavretí tejto kúpnej zmluvy:*

***Preambula***

*Predávajúci vyhlasuje, že je výlučným vlastníkom nehnuteľnosti, nachádzajúcej sa v kat. území Nekyje na Ostrove, v obci Vrakúň, vedenej na LV č. 967 Katastrálnym úradom v Trnave Správou katastra Dunajská Streda v registri „C“ na katastrálnej mape, a to parc.č. 1364/53 vo výmere 785 m2 - zastavané plochy a nádvoria v podiele 1/1.*

*Cieľom a účelom tejto zmluvy je:*

*prevod vlastníckeho práva k parcele registra „C“ č.parc. 1364/53 – zastavané plochy a nádvoria vo výmere 785 m2 vedenej na LV č. 967 Katastrálnym úradom v Trnave Správou katastra Dunajská Streda, v kat. území Nekyje na Ostrove, v obci Vrakúň, z výlučného vlastníctva predávajúceho do bezpodielového spoluvlastníctva kupujúcich.*

***Čl. I.***

### *Predmet kúpy*

1. *Zmluvné strany sa dohodli, že predmetom tejto zmluvy je kúpa, resp. prevod nehnuteľnosti nachádzajúcej sa v katastrálnom území Nekyje na Ostrove, v obci Vrakúň, vedenej na LV č. 967 Katastrálnym úradom Trnava Správou katastra Dunajská Streda v registri „C“ na katastrálnej mape, a to parcely registra „C“ č.parc. 1364/53 vo výmere 785 m2 – zastavané plochy a nádvoria.*

2) Predávajúci sa zaväzuje previesť v prospech kupujúcich nehnuteľnosť, popísanú v bode 1) tohto článku zmluvy, odovzdať kupujúcim v dohodnutom termíne nehnuteľnosť  a včas splniť ďalšie záväzky vyplývajúce z tejto zmluvy a kupujúci sa zaväzujú zaplatiť dohodnutú kúpnu cenu nehnuteľnosti a osobne ju prevziať.

***Čl. II.***

***Popis nehnuteľnosti***

1. *Predávajúci vyhlasuje, že nie sú mu známe také vady a poškodenia nehnuteľnosti na ktoré by mal kupujúceho osobitne upozorniť.*
2. *Kupujúci vyhlasujú, že pred uzavretím tejto zmluvy vykonali obhliadku zameranú na identifikáciu zjavných vád nehnuteľnosti.*

***Čl. III.***

### *Prejavy vôle*

*Predávajúci predáva kupujúcim nehnuteľnosť, ktorá je podrobne špecifikovaná v článku I. bode 1. tejto zmluvy zo svojho výlučného vlastníctva za kúpnu cenu uvedenú v článku IV. tejto zmluvy a kupujúci kupujú uvedený predmet prevodu od predávajúceho do svojho bezpodielového spoluvlastníctva.*

***Čl. IV.***

***Kúpna cena a platobné podmienky***

1. *Predávajúci vyhlasuje, že v súlade s ustanovením § 9a ods. 8 písm. e) zákona NR SR č. 138/1991 Zb. o majetku obcí v znení neskorších predpisov predaj nehnuteľnosti uvedenej v článku I. v bode 1. tejto zmluvy a ich kúpna cena bola určená na zasadnutí Obecného zastupiteľstva Obce Vrakúň konaného dňa 19.5.2011, č. uznesenia 36/2011. Predávané nehnuteľnosti sa nachádzajú v novovybudovanom obytnom parku umiestnenej v jednej lokalite s rovnakou infraštruktúrou a približne s rovnakými danosťami pozemkov, pričom uvedený obytný park bol vybudovaný so zámerom predaja pozemkov pre potenciálnych záujemcov o výstavbu rodinných domov, predovšetkým pre obyvateľov obce Vrakúň. Takýto prevod majetku predávajúceho bola podľa príslušného ustanovenia zákona NR SR č. 138/1991 Zb. o majetku obcí v znení neskorších predpisov schválená trojpätinovou väčšinou všetkých poslancov na zasadnutí Obecného zastupiteľstva Obce Vrakúň konanom dňa 19.5.2011.*
2. *Zmluvné strany sa dohodli na kúpnej cene vo výške 27,- EUR za 1 m2 z celkovej výmery 785 m2 parcely registra „C“ č.parc. 1364/53, t.j. vo výške 21.195,- EUR (slovom: dvadsaťjedentisíc stodeväťdesiatpäť eur). Kúpna cena predmetnej nehnuteľnosti k vlastníkovi nehnuteľnosti, Obce Vrakúň, bola stanovená Uznesením Obecného zastupiteľstva Obce Vrakúň č. 36/2011 zo dňa 19.5.2011.*
3. *Zmluvné strany sa dohodli, že prvá časť kúpnej ceny vo výške 12.717,- EUR (slovom: dvanásťtisíc sedemstosedemnásť eur) bude kupujúcim uhradená predávajúcemu v hotovosti v deň podpisu tejto zmluvy a druhá časť kúpnej ceny vo výške 8.478,- EUR (slovom: osemtisícštyristo sedemdesiatosem eur) bude kupujúcim uhradená predávajúcemu prevodom na účet predávajúceho do 15.12.2012.*
4. *V prípade, že kupujúci neuhradia kúpnu cenu spôsobom dohodnutým v bode 2. tohto článku, predávajúci má právo odstúpiť od tejto zmluvy.*
5. *V prípade, že príslušná správa katastra neuskutoční prevod nehnuteľnosti, pretože návrh na vklad vlastníckeho práva právoplatne zamietne alebo zastaví, predávajúci a kupujúci majú právo odstúpiť od tejto zmluvy.*

***Čl. V.***

***Práva a povinnosti zmluvných strán***

1. *Predávajúci vyhlasuje a zodpovedá za to, že nehnuteľnosť je v čase podpisu tejto zmluvy v jeho výlučnom vlastníctve, nemá žiadne vady, najmä právne, nie je zaťažená žiadnymi vecnými bremenami ani inými dlhmi, záložnými právami a ťarchami.*
2. *Predávajúci ďalej vyhlasuje, že nie je vedený žiadny súdny spor ani správne, exekučné, daňové konanie ohľadne nehnuteľnosti a rovnako nie je žiadna okolnosť vedúca k začatiu týchto konaní. Predávajúci ubezpečuje kupujúcich, že má právo predať nehnuteľnosť  podľa podmienok tejto zmluvy a potvrdzuje, že neudelil žiadne splnomocnenie ani mandát tretej osobe k akémukoľvek nakladaniu so svojimi právami k nehnuteľnosti. Predávajúci prehlasuje, že uzavretím tejto zmluvy nedošlo, ani nedôjde k porušeniu žiadneho právneho predpisu, rozhodnutia, príkazu súdneho, správneho alebo iného orgánu, ani žiadnych zmlúv a dohôd, ktorými je predávajúci zaviazaný. Predávajúci sa zaväzuje, že od podpísania tejto zmluvy sa zdrží akéhokoľvek konania, ktoré by mohlo viesť ku vzniku alebo zriadeniu akýchkoľvek práv tretích osôb k nehnuteľnosti.*
3. *Predávajúci sa zaväzuje odovzdať nehnuteľnosť kupujúcim v deň uhradenia kúpnej ceny. Kupujúci sú povinní prevziať ju v uvedenej lehote.*
4. *Zmluvné strany sú povinné zabezpečiť svoju súčinnosť s príslušnou správou katastra pri odstraňovaní prípadných nedostatkov tejto zmluvy alebo návrhu na vklad, brániacich vydaniu rozhodnutia o povolení vkladu vlastníckeho práva k nehnuteľnostiam v prospech kupujúcich.*
5. *Zmluvné strany sa dohodli, že poplatky súvisiace s osvedčením podpisov predávajúceho na zmluve hradí predávajúci. Správny poplatok za vkladové konanie na príslušnej správe katastra hradia kupujúci. Ostatné povinnosti zmluvných strán vyplývajúce zo zákonov platných na území Slovenskej republiky v súvislosti s prevodom vlastníckeho práva plní každá zmluvná strana za seba.*

***Čl. VI.***

***Náhrada škody***

* 1. *V prípade, ak niektorá zo zmluvných strán poruší svoju povinnosť vyplývajúcu z tejto zmluvy alebo v prípade ak sa dodatočne ukáže ako nepravdivé niektoré vyhlásenie, prehlásenie alebo inak pomenované ubezpečenie vyjadrené v tejto zmluve a týmto bude spôsobená škoda druhej zmluvnej strane, je zmluvná strana, ktorá škodu spôsobila, povinná celú škodu nahradiť.*
  2. *Odstúpenie od zmluvy nadobúda účinnosť dňom, kedy bol písomný prejav vôle zaslaný na adresu uvedenú v záhlaví tejto zmluvy, smerujúci k odstúpeniu doručený druhej zmluvnej strane alebo dňom, kedy sa vrátila doporučená poštová zásielka obsahujúca písomné odstúpenie od zmluvy ako nevyzdvihnutá alebo nedoručiteľná.*

***Čl. VII.***

***Nadobúdanie vlastníctva***

1. *Zmluvné strany berú na vedomie, že sú v zmysle Občianskeho zákonníka svojimi zmluvnými prejavmi obsiahnutými v tejto zmluve viazaní okamihom jej podpísania a že prevod vlastníckeho práva k nehnuteľnostiam nadobudne účinnosť ku dňu povolenia vkladu vlastníckeho práva k nehnuteľnostiam Správou katastra Dunajská Streda v prospech kupujúcich.*
2. *Návrh na vklad do katastra nehnuteľností bude podpísaný všetkými účastníkmi zmluvy a osobne podaný najneskôr do 5 dní od uhradenia celej kúpnej ceny.*

***Čl. VIII.***

***Záverečné ustanovenia***

1. *Práva a povinnosti zmluvných strán neupravené touto zmluvou sa spravujú príslušnými ustanoveniami Občianskeho zákonníka a ostatnými všeobecne záväznými predpismi platnými na území Slovenskej republiky.*
2. *Všetky zmeny a dodatky k tejto zmluve sú platné len v písomnej forme a s podpismi oboch zmluvných strán na tej istej listine.*
3. *Ak sa stane niektoré ustanovenie tejto zmluvy celkom alebo sčasti neplatným, nemá táto skutočnosť vplyv na platnosť zostávajúcej časti zmluvy. Zmluvné strany sú povinné v tomto prípade nahradiť neplatné ustanovenie novým ustanovením, ktoré v čo najväčšej miere zodpovedá účelu neplatného ustanovenia.*
4. *Zmluvné strany deklarujú svoju vôľu riešiť každý spor týkajúci sa ich práv a povinností vyplývajúcich z tejto zmluvy prednostne rokovaním a dohodou. V prípade, že nie je možné spor urovnať dohodou, rozhodne o ich spore súd.*
5. *Táto zmluva bola vyhotovená v 4 rovnopisoch, pričom každý z nich má platnosť originálu. 2 vyhotovenia sú určené pre potreby príslušnej správy katastra na konanie o návrhu na vklad vlastníckeho práva podľa tejto zmluvy, po jednom vyhotovení obdrží každý účastník zmluvy.*
6. *Zmluvná voľnosť oboch zmluvných strán nebola žiadnym spôsobom obmedzená.*
7. *Zmluvné strany prehlasujú, že sa s obsahom zmluvy oboznámili, zmluve porozumeli, že text zmluvy je jasným a zrozumiteľným vyjadrením ich slobodne a vážne prejavenej vôle a že zmluvu neuzatvárajú v tiesni ani za nápadne nevýhodných podmienok pre niektorú zo zmluvných strán, čo na znak súhlasu s obsahom zmluvy vyjadrujú vlastnoručnými podpismi na tejto zmluve.*

*Vo Vrakúni, dňa 17.04.2012*

*Predávajúci: Kupujúci:*

..................................................................................................................... *Obec Vrakúň, zastúpené Tamás Grábics*

*starostom Ing. Ákos Horváth*

.....................................................

*Ing.* *Judit Grábics*